钦定古今图书集成/明伦汇编/闺媛典/第175卷 > 徐衍继室陈氏
## 钦定古今图书集成/明伦汇编/闺媛典/第175卷 > 徐衍继室陈氏

按《揭阳县志》：陈氏，直岐徐衍继室。年二十一，衍亡，哀
毁逾礼，抚二孤如己出。尝归宁，父欲夺其志，氏绐以
当辞，舅姑遂还，自是不再往。舅姑亦尝试曰：“家贫无
以赡，恐不得终汝志。”氏曰：“勿虑。”日纺绩以供甘旨，督
二孤力学。长日焕领正德庚午乡荐，二子相继没，朝
夕不给，与长妇郑氏茹苦终身。嘉靖丁亥疏闻，不报。